Publication: Magyar Közlöny
Issue: MK-2002-103 (Year: 2002, Number: 103)
Era: 1990-2004
Section: a 20/2002. (VIII. 1.) BM rendelethez
Paragraph Index: 137

10. A névjegyzék továbbvezetése: — A HVI vezetõje a hozzá a BM KH-tól, illetve más HVI vezetõjétõl érkezett, a személyi adatokban és lakcímekben bekövetkezett változásokról, valamint a választójoggal nem rendelkezõ polgárok adataiban bekövetkezett változásokról kapott értesítések alapján a névjegyzék mindkét példányát továbbvezeti: = felveszi a névjegyzékre — a választójogosultság ellenõrzését követõen — az illetékességi területén lakóhelyet létesített, az idõközben bevándorlás, magyar állampolgárság megszerzése vagy házasságkötés révén választójogosulttá vált, valamint a választójogát idõközben visszanyert polgárt; = törli a névjegyzékrõl az illetékességi területén lakóhelyét megszüntetõ választópolgárt, az idõközben elhalálozott, magyar állampolgárságát vagy választójogát elvesztõ polgárt; = átvezeti az illetékességi területén lakóhellyel rendelkezõ polgárok tekintetében a név- és a településen belüli lakcímváltozásokat. — A HVI vezetõje — kérelemre — az igazolás alapján felveszi az igazolással szavazni kívánó polgárt a bejelentett tartózkodási helye szerinti szavazókör névjegyzékére, valamint az igazolás alapján névjegyzékbe vett választópolgárok jegyzékébe, ha illetékességi területén a választás kitûzésének napját megelõzõen létesített és legalább a választás napjáig érvényes tartózkodási hellyel rendelkezik. — A HVI vezetõje törli a választópolgárt a névjegyzékrõl, egyidejûleg a tartózkodási helyet feltünteti a névjegyzéken, ha részére tartózkodási helyén történõ szavazás 2002/103. szám miatt igazolást ad ki. Az igazolás kiadása elõtt a személyiadat- és lakcímnyilvántartásban (SZL) ellenõrzi, hogy a tartózkodási hely létesítésének idõpontja a választás kitûzésénél korábbi-e, valamint a tartózkodási hely legalább a választás napjáig szóló érvényességét. Az igazolás kiadásakor a választópolgárt fel kell venni az igazolás alapján a névjegyzékbõl törölt választópolgárok jegyzékébe. — A polgár által benyújtott kifogásnak helyt adó jegyzõi vagy bírósági döntés alapján — a döntésnek megfelelõen — az érintettet a névjegyzékre felveszi, abból adatait törli, vagy abban adatait helyesbíti, ha a kifogást a szavazás napja elõtt jelentették be. Az elõzõeknek megfelelõen jár el a HVI vezetõje abban az esetben is, ha a hibát a névjegyzék ellenõrzése közben észlelte. A felvételrõl, helyesbítésrõl a választópolgárnak értesítést kell küldeni. — A HVI vezetõje a választást megelõzõ nap 16 óra után a névjegyzéket az utolsó sorszám után következõ sor áthúzásával lezárja, felvezeti rá a zárásig töröltek és felvettek, valamint a névjegyzéken a záráskor szereplõ választópolgárok számát, továbbá aláírásával és pecsétjével hitelesíti. Ezt követõen a HVI vezetõje

Source: https://magyarkozlony.hu/hivatalos-lapok/396440d15ef23bb208749cebdb99e04382d04317/dokumentumok/6c87cf811a0c835c8cfcf2c36c09e01c5e9d1036/letoltes